El cicle de música sacra Sagunt in Excelsis continua la seua programació amb un concert a l'Església de Begoña
20 de març 2024

![](/media/aswnka10/web-mystica-femina_1.jpg?width=850&height=477.9081632653061)

La XX edició del cicle de música sacra Sagunt in Excelsis, que organitza el departament de Cultura de l'Ajuntament de Sagunt, continua la seua programació aquesta vesprada amb un concert que tindrà lloc a l'Església de Begoña a partir de les 20 hores titulat _La dona i la mística en la música medieval_ i interpretat per Jota Martínez i Carmen Botella. Este duo naix amb la intenció d'endinsar-se en el misticisme femení de l'Edat Mitjana, de la mà de compositores com Hildegarda de Bingen, Herrada de Landsberg, Heloise De Argenteuil i Kassia, entre altres. També paren atenció a manuscrits com per exemple el _Códice de las Huelgas_, les _Cantigas de Santa María de Alfonso X_, _el Sabio_, i el _Laudario di Cortona_. Tot això per a donar una visió pròpia i intimista del paper de la dona medieval com a compositora, mística i creadora de vida i de fe. Així, interpretaran _Alabamos Tu Gran Misericordia, Oh Cristo_, de Kassia; _Quia ergo Femina_, _Antífona_, de Hidergarda de Bingen i _Madre de Deus, ra por ós, Cantigas para las fiestas a María, de Alfonso X_, entre altres obres.

El Coro Almudàfer, dirigit per Sergi Rajadell, durà a terme **el 24 de març en la Parròquia Vírgen del Carmen a les 19 hores** _Rèquiem i obres corals de John Rutter_. L'Associació Coral Almudàfer va nàixer l'any 1995 per iniciativa dels pares dels alumnes de l'Escuela de Música de la Asociación Funcasocial del Port de Sagunt per a fomentar el cant coral com a mitjà cultural de comunicació i enteniment i les activitats associades, mantindre contactes, intercanvis i col·laboracions amb altres agrupacions similars dins i fora d'Espanya i recuperar el patrimoni coral valencià. En este concert interpretaran obres com _All bells in Paradise_, _Look at the world_ i _Rèquiem_, entre altres.

_Passió. La gran música polifònica de Tomás Luis de Victoria i els seus contemporanis per Quaresma i Setmana Santa_ tindrà lloc **el dia 26 de març a l'Església del Bon Succés a les 19 hores** a càrrec d'Ensemble Fontegara davall la batuta de director Raúl Mallavibarrena, que està formada per reconeguts especialistes en la interpretació de la música antiga amb instruments d'època. En el programa del concert destaquen noms com Juan Gutiérrez de Padilla, Claudio Monteverd i Fiovanni Pierluigi da Palestina, entre altres.

**El 30 de març a les 20 hores a l'Auditori Joaquín Rodrigo,** l'Orquestra de la Societat Musical Lira Saguntina dirigida per Ramón Zacarías junt amb la Coral polifònica Benicalaf dirigida per Manel Chust interpretaran _Recopilació de Música Sacra a Sagunt in Excelsis_. L'Orquestra naix en 1986 sent inicialment una agrupació de cambra i com a resultat de la incorporació de l'ensenyament d'instruments de corda, un any abans, a l'escola de música de la Sociedad. La Coral Polifònica Benicalaf naix en 1989, davall la Sociedad Juventud Musical de Faura, amb motiu de la celebració del dia de Santa Cecilia. Les agrupacions interpretaran _Allegro assai de la Simfonia núm 26_, d'Haydn; _Ave verum corpus Kv. 618_, de Mozart; i _Angus Dei_, de Bizet, entre altres obres.

*   [](http://www.facebook.com/sharer.php?u=https://aytosagunto.es/va/actualitat/sagunt-in-excelsis-continua-la-seua-programacio/ "Facebook")
*   [](http://twitter.com/share?url=https://aytosagunto.es/va/actualitat/sagunt-in-excelsis-continua-la-seua-programacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-in-excelsis-continua-la-seua-programacio/ "Linked In")
*   [](mailto:?body=https://aytosagunto.es/va/actualitat/sagunt-in-excelsis-continua-la-seua-programacio/)